Темрезов Рашид Бориспиян хва

Темрезов Рашид Бориспиан хва (1976 йисан 14 мартдиз, Черкесск, Къарачаево-Черкессия, РСФСР, СССР) — Урусатдин гьукуматдин ва политикадин алахъавайди. Къарачаево-Черкесия Республикадин Президент (2011-лагьай йисан 1-лагьай мартдалай 7-лагьай апрелдалди президентдин везифаяр вахтуналди тамамарзавай тир).

2011-лагьай йисан 7-лагьай апрелдилай гатӀумна (2016-лагьай йисан 27-лагьай февралдилай 18-лагьай сентябрдалди кьилин везифаяр вахтуналди тамамарзавай тир) КъЧР-дин кьил язва. «Единая Россия» партиядин Кьилин Советдин член я.

 Уьмуьрдин рехъ 
1976-лагьай йисан 14-лагьай мартдиз Рашид Темрезов Черкесск шегьерда къачарайрин хзанда дидедиз хьана. Адан буба республикада тӀвар-ван авай хирург, диде — экономист я.

Ада Черкесск шегьердин № 3 мектеб кӀелна куьтягьна.

1998-лагьай йисуз ада Москвадин ахъа социальный университет «Менеджмент» ва «Финансы и кредит» хлерай кӀелна куьтягьна.

Университет куьтягьайдалай кьулухъ «Карачаево-Черкесскнефтепродукт» ОАО-да кӀвалахна, ахпа «Севкавгидроэнергострой» ОАО-да управлениядин кьиле акъвазна.

2004-лагьай йисалай эгечӀна сифте Республикадин гьукуматдин кӀвалер эцигзавай идаратдин кьилин директор яз, ахпа — «Электротехническая компания» ОАО-дин директордин чка кьуна.

2007-лагьай йисуз «Справедливая Россия» партиядин региондин хлен председатель яз хкянава. Гуьгъуьнлай Сергей Миронован буйругъдалди Темрезов анихъди къакъудна.

2009-лагьай йисалай — Карачаево-Черкессиядин Халкьдин Собраниядин 4-лагьай эверунин депутат.

2010-лагьай йисан 12-лагьай январдилай — «Управление федеральных автомобильных дорог на территории КЧР» гьукуматдин идаратдин кьиле акъвазна.

2011-лагьай йисан 28-лагьай февралдиз Урусатдин Президентди Темрезован кандидатура Къарачаево-Черкессиядин кьиле эцигун паталди теклиф авуна.

1-лагьай мартдиз Темрезов КъЧР-дин кьиле эцигна.

2016-лагьай йисан 18-лагьай сентябрдиз Темрезов кьведлагьай сеферда республикадин кьиле акъвазна. Ам паталди 49 депутатди чпин сесер гана.

 Пишкешар 
2015-лагьай йисан 23-лагьай мартдиз адаз Дуствилин Орден гана.

2017-лагьай йисан 24-лагьай октябрдиз ада Урусатдин Федерациядин Президентдин Лайихлу чар гана.

 Эдебият 

 ЭлячӀунар 

 Баянар 

Категория:Москвадин ахъа социал университет акьалтӀарнавайбур
Категория:Къарачаево-Черкессиядин кьилер